નીતિશ અને કેજરીવાલની જેમ મમતા પણ પોતે હિન્દુ વિરોધી નથી એવું દેખાડવું જરૂરી છે. મુસ્લિમ વોટબેન્કની તેમની રાજનીતિ બહુ સ્પષ્ટ છે, પણ તે મુખ્ય નથી અને પોતે તો ડાબેરીઓના દુશાસનને હટાવવા માટે છે તે મુદ્દો તેમણે પ્રબળ કરવાનો છે. તેથી ઉદ્ધવ ઠાકરે જેવા હાડોહાડ હિન્દુવાદી પક્ષના નેતાને મળીને મમતા કદાચ કશોક મેસેજ આપવા માગે છે. પોતે ડાબેરીની આપખુદી સામે લડ્યાં તે રીતે ભાજપની આપખુદી સામે પણ લડવું પડશે એવું મમતા અને ઉદ્ધવ કહેવા માગતાં હોય તેમ લાગે છે.